Vrou steek glo dwelms in kos wegFoto: SAPD/Facebook Lt.kol. Thulani Zwane, woordvoerder van die polisie, het gesê die vrou het by die Port Shepstone-polisiestasie aangekom om by haar 30-jarige vriend te kuier. Die vriend is in aanhouding op aanklag van die besit van dagga “Die vrou het gevra of sy ŉ houer en sak met kos aan die gevangene kan oorhandig. Polisiebeamptes was agterdogtig en het die roomysbak met bredie deursoek, toe hulle op drie sakkies dagga afgekom het.” Die vrou is onmiddellik in hegtenis geneem. Sy sal binnekort in die Port Shepstone-landdroshof verskyn op aanklag van die besit van dagga.